b"\n_START_ARTICLE_\n1. Thessalonikerbrev\n_START_PARAGRAPH_\n1. Thessalonikerbrev (forkortet 1 Thess.) er et af de syv breve, der siges at v\xc3\xa6re skrevet af Paulus.\n_START_SECTION_\nAutenticitet\n_START_PARAGRAPH_\nSelvom der i forskningen er bred enighed om brevets autenticitet, har F. C. Bauer p\xc3\xa5peget, det mangler Pauli polemiske tone mod j\xc3\xb8dedom]men og l\xc3\xa6ren om retf\xc3\xa6rdigg\xc3\xb8relse ved tro. Denne kritik influerede is\xc3\xa6r T\xc3\xbcbingerskolen og en r\xc3\xa6kke hollandske teologer. Men kritikken af brevets autenticitet forekommer i dag at v\xc3\xa6re forstummet.\n_START_SECTION_\nAffattelsestidspunkt\n_START_PARAGRAPH_\nSp\xc3\xb8rgsm\xc3\xa5let om hvorn\xc3\xa5r brevet er skrevet, afh\xc3\xa6nger af forst\xc3\xa5elsen af Paulus' kronologi. Men der er en stor enighed i forskningslitteraturen om, at brevet er skrevet p\xc3\xa5 Paulus' f\xc3\xb8rste missionsrejse. En langt st\xc3\xb8rre usikkerhed er forbundet med at tidsf\xc3\xa6ste Paulus' f\xc3\xb8rste missionsrejse.\n_START_SECTION_\nIntegritet\n_START_PARAGRAPH_\nP\xc3\xa5standene imod brevets integritet kan overordnet deles op i to grupper, hvor den ene h\xc3\xa6vder, at der findes interpolationer i teksten, hvorimod den anden gruppe best\xc3\xa5r af mere komplekse teorier om brevets redaktion.\xc2\xa0"